CELEX: 31982D0838
Language: el
Date: 1982-12-03 00:00:00
Title: 82/838/EOK: Απόφαση τού Συμβουλίου τής 3ης Δεκεμβρίου 1982 περί αναγνωρίσεως ορισμένων περιοχών τού εδάφους τής Ομοσπονδιακής Δημοκρατίας τής Γερμανίας ως επίσημα απαλλαγμένων από πανώλη τών χοίρων ή απαλλαγμένων από πανώλη τών χοίρων

Avis juridique important

|

31982D0838

82/838/EOK: Απόφαση τού Συμβουλίου τής 3ης Δεκεμβρίου 1982 περί αναγνωρίσεως ορισμένων περιοχών τού εδάφους τής Ομοσπονδιακής Δημοκρατίας τής Γερμανίας ως επίσημα απαλλαγμένων από πανώλη τών χοίρων ή απαλλαγμένων από πανώλη τών χοίρων  

Επίσημη Εφημερίδα αριθ. L 352 της 14/12/1982 σ. 0027 - 0028 Ισπανική ειδική έκδοση: Κεφάλαιο 03 τόμος 26 σ. 0167  Πορτογαλική ειδική έκδοση : Κεφάλαιο 03 τόμος 26 σ. 0167 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 3ης Δεκεμβρίου 1982  περί αναγνωρίσεως ορισμένων περιοχών του εδάφους της Ομοσπονδιακής Δημοκρατίας της Γερμανίας ως επίσημα απαλλαγμένων από πανώλη των χοίρων ή απαλλαγμένων από πανώλη των χοίρων  (82/838/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 82/161/ΕΟΚ (2), και ιδίως το άρθρο 4γ παράγραφος 1 υπό γ,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 81/476/ΕΟΚ (4), και ιδίως το άρθρο 13α παράγραφος 2,  Εκτιμώντας:  ότι η απόφαση 82/351/ΕΟΚ (5), όπως τροποποιήθηκε από την απόφαση 82/825/ΕΟΚ (6), έχει ήδη αναγνωρίσει ορισμένες περιοχές της Ομοσπονδιακής Δημοκρατίας της Γερμανίας ως επίσημα απαλλαγμένες από πανώλη των χοίρων και συνεπώς οι περιοχές αυτές πληρούν τις προϋποθέσεις για να αναγνωρισθούν ως επίσημα απαλλαγμένες από πανώλη των χοίρων για τις ανάγκες των ενδοκοινοτικών συναλλαγών·  ότι, όσον αφορά ορισμένα άλλα τμήματα του εδάφους της Ομοσπονδιακής Δημοκρατίας της Γερμανίας, δεν έχει σημειωθεί κρούσμα πανώλης των χοίρων για χρονικό διάστημα μεγαλύτερο του έτους· ότι μπορεί να επιτραπεί εμβολιασμός κατά της ασθένειας αυτής καθώς και η παρουσία εμβολιασμένων χοίρων· ότι συνεπώς τα εν λόγω τμήματα του εδάφους πληρούν τις προϋποθέσεις για να αναγνωρισθούν ως απαλλαγμένα από πανώλη των χοίρων για τις ανάγκες των ενδοκοινοτικών συναλλαγών νωπών κρεάτων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα τμήματα του εδάφους της Ομοσπονδιακής Δημοκρατίας της Γερμανίας που αποτελούνται από τις περιοχές που αναφέρονται στο παράρτημα Ι αναγνωρίζονται ως επίσημα απαλλαγμένα από πανώλη των χοίρων κατά την έννοια του άρθρου 4γ παράγραφος 1 υπό γ της οδηγίας 64/432/ΕΟΚ.  Άρθρο 2  Τα τμήματα του εδάφους της Ομοσπονδιακής Δημοκρατίας της Γερμανίας που αποτελούνται από τις περιοχές που αναφέρονται στο παράρτημα ΙΙ αναγνωρίζονται ως απαλλαγμένα από πανώλη των χοίρων κατά την έννοια του άρθρου 13α παράγραφος 2 της οδηγίας 72/461/ΕΟΚ του Συμβουλίου.  Άρθρο 3  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 3 Δεκεμβρίου 1982.  Για το Συμβούλιο  Ο Πρόεδρος  Ch. CHRISTENSEN  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 29 της 6. 2. 1982, σ. 13.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 186 της 8. 7. 1981, σ. 20.  (5) ΕΕ αριθ. L 157 της 8. 6. 1982, σ. 26.  (6) ΕΕ αριθ. L 347 της 7. 12. 1982, σ. 23.   ΠΑΡΑΡΤΗΜΑ Ι  Περιοχές της Ομοσπονδιακής Δημοκρατίας της Γερμανίας επίσημα απαλλαγμένες από πανώλη των χοίρων  Land Schleswig-Holstein, Freie und Hansestadt Hamburg, Freie und Hansestadt Bremen und Stadt Bremerhaven, Regierungsbezirke Detmold, Muenster, Koeln, Koblenz, Trier, Rheinhessen-Pfalz, Stuttgart, Karlsruhe, Tuebingen, Freiburg, Oberfranken, Unterfranken, Oberpfalz, Niederbayern, Mittelfranken, Braunschweig, Giessen, Lueneburg, Hannover, sowie Land Saarland.  ΠΑΡΑΡΤΗΜΑ ΙΙ  Περιοχές της Ομοσπονδιακής Δημοκρατίας της Γερμανίας απαλλαγμένες από πανώλη των χοίρων  Regierungsbezirke Weser-Ems, Kassel, Giessen, Darmstadt, Oberbayern sowie Land Berlin.